Søren Olesen
Søren Olesen var en dansk højskoleforstander og politiker fra Danmarks Retsforbund, der blev indenrigsminister i den såkaldte trekantregering under H.C. Hansen og Viggo Kampmann 1957-1960.
Søren Olesen var læreruddannet og 1919-1929 forstander ved Horne Højskole i Vendsyssel. Han var medlem af Folketinget for Retsforbundet 1945-1947, 1950-1951 og 1953-1960. Som indenrigsminister var et af hans væsentligste initiativer indførelsen af personfradraget ved kommuneskatten.
Søren Olesen forlod politik, da Retsforbundet i 1960 gled ud af Folketinget.